รัฐบาลไทย-ข่าวทำเนียบรัฐบาล-รอง นรม. ฉัตรชัยฯ  ติดตามการใช้อากาศยานไร้คนขับ (UAV) ตรวจทางทะเลเพื่อเพิ่มประสิทธิภาพการตรวจตรา ควบคุม และเฝ้าระวังการทำประมงในพื้นที่อ่าวไทย
วันพฤหัสบดีที่ 14 มิถุนายน 2561
รอง นรม. ฉัตรชัยฯ  ติดตามการใช้อากาศยานไร้คนขับ (UAV) ตรวจทางทะเลเพื่อเพิ่มประสิทธิภาพการตรวจตรา ควบคุม และเฝ้าระวังการทําประมงในพื้นที่อ่าวไทย
การใช้อากาศยานไร้คนขับ UAV เป็นการนําเทคโนโลยีการตรวจการทางอากาศของกองทัพอากาศซึ่งมีอยู่เดิม ที่โดยปกติใช้ในภารกิจด้านความมั่นคงเพื่อการป้องกันประเทศ มาประยุกต์ใช้กับการเพิ่มประสิทธิภาพการตรวจตรา ควบคุม และเฝ้าระวังการทําประมง
วันนี้ ( 14 มิถุนายน 2561) เวลา 13.00 น. พลเอก ฉัตรชัย สาริกัลยะ รองนายกรัฐมนตรี พร้อมคณะ ซึ่งประกอบด้วย ผู้บัญชาการทหารเรือ ผู้บัญชาการทหารอากาศ รัฐมนตรีช่วยว่าการกระทรวงเกษตรและสหกรณ์ (นายลักษณ์ วจนานวัช) รองปลัดกระทรวงแรงงาน และอธิบดีกรมประมง ได้เดินทางไปสนามบินอู่ตะเภา อําเภอบ้านฉาง จังหวัดระยอง เพื่อติดตามและเยี่ยมชมการใช้อากาศยานไร้คนขับ (UAV) ตรวจทางทะเลเพื่อเพิ่มประสิทธิภาพการตรวจตรา ควบคุม และเฝ้าระวังการทําประมงในพื้นที่อ่าวไทย โดยมี พล.ร.อ.พิเชฐ ตานะเศรษฐ เสนาธิการทหารเรือ เป็นผู้นําเสนอภาพรวมการปฏิบัติ
โอกาสนี้ รองนายกรัฐมนตรี กล่าวว่า การใช้อากาศยานไร้คนขับ UAV เป็นการนําเทคโนโลยีการตรวจการทางอากาศของกองทัพอากาศซึ่งมีอยู่เดิม ซึ่งโดยปกติใช้ในภารกิจด้านความมั่นคงเพื่อการป้องกันประเทศ มาประยุกต์ใช้กับการเพิ่มประสิทธิภาพการตรวจตรา ควบคุม และเฝ้าระวังการทําประมง โดยเฉพาะอย่างยิ่งการแอบเข้ามาทําประมงในน่านน้ําไทยโดยเรือประมงต่างชาติ
หรับการทํางานของ UAV จะออกทําการตรวจใน 2 รูปแบบ คือ 1. การป้องปราม โดยการออกตรวจตามแผนงาน หากพบการกระทําความผิดในทะเลจะส่งข้อมูลไปที่ศูนย์ติดตามและเฝ้าระวังการทําประมง (FMC) เพื่อประสานหน่วยตรวจในทะเล และศูนย์ควบคุมการแจ้งเรือเข้า – ออก (PIPO) ดําเนินการบังคับใช้กฎหมาย และ 2. การปราบปราม เมื่อศูนย์ FMC ของกรมประมงตรวจพบพฤติกรรมการทําประมงผิดปกติจากระบบ VMS จะส่งข้อมูลมาให้ UAV ขึ้นตรวจทางอากาศ เพื่อสอบการกระทําความผิดและประสานหน่วยตรวจในทะเล และศูนย์ PIPO ดําเนินการบังคับใช้กฎหมายเช่นเดียวกัน โดยแผนดําเนินการอากาศยานไร้คนขับ หรือ UAV ที่นํามาใช้ในการตรวจทางอากาศนั้น ระยะแรกทางกองทัพอากาศให้การสนับสนุน จํานวน 1 เครื่อง โดยกําหนดแผนการตรวจร่วมกับศูนย์บัญชาการแก้ไขปัญหาการทําประมงผิดกฎหมาย (ศปมผ.) เน้นพื้นที่อ่าวไทยรูปตัว ก และตอนกลาง ซึ่งเขตน่านน้ําไทยติดต่อกับประเทศเพื่อนบ้าน และในระยะที่ 2 จะดําเนินการขยายพื้นที่ไปยังอ่าวไทยตอนล่าง ตั้งแต่จังหวัดนครศรีธรรมราชลงไป และระยะที่ 3 ครอบคลุมพื้นที่ทางทะเลอันดามัน โดยใช้ระยะเวลาไม่เกิน 4 เดือน หลังจากนี้
ทั้งนี้ รองนายกรัฐมนตรีกล่าวว่า การใช้เทคโนโลยี UAV จะทําให้ประสิทธิภาพการตรวจตรา ควบคุม และเฝ้าระวังการทําประมง มีประสิทธิผลสูงขึ้น สามารถจําแนกเรือประมงที่ปฏิบัติผิดกฎหมายออกจากเรือประมงที่ปฏิบัติถูกต้องตามกฎหมายได้ชัดเจนขึ้น เนื่องจากระบบตรวจทางอากาศสามารถแก้ไขปัญหาข้อจํากัดในการทํางานของหน่วยตรวจทางทะเลได้ เพราะเห็นภาพรวมมุมกว้าง ประกอบกับเทคโนโลยีการบันทึกข้อมูลด้วยระบบบันทึกภาพดิจิตอลที่ทันสมัยจะทําให้เห็นพฤติกรรมการทําผิดกฎหมายของเรือประมงที่ผิดกฎหมายได้อย่างชัดแจ้ง สามารถใช้เป็นหลักฐานในการบังคับใช้กฎหมายได้อย่างถูกต้อง แม่นยํา ทั้งการดําเนินมาตรการปกครองและมาตรการอาญา ทําให้เรือประมงที่ปฏิบัติผิดกฎหมายต้องออกจากระบบการประมงไทยในที่สุด สอดคล้องกับเป้าหมายการทําประมงอย่างยั่งยืนที่ประเทศไทยตั้งใจไว้
อย่างไรก็ตาม รองนายกรัฐมนตรีได้กล่าวว่า ชาวประมงที่ปฏิบัติถูกต้องตามกฎหมาย จะได้รับประโยชน์จาก UAV เป็นอย่างมาก เพราะเทคโนโลยีการลาดตระเวนทางอากาศจะสามารถชี้เป้าหมายให้หน่วยตรวจในทะเลสามารถจับกุมเรือประมงต่างชาติที่ลักลอบเข้ามาทําการประมงในเขตน่านน้ําไทยได้ ซึ่งเป็นปัญหาที่ได้รับการร้องเรียนจากชาวประมงมาโดยตลอด ที่สําคัญสามารถสร้างความมั่นใจว่า ภาครัฐให้การคุ้มครองการทําประมงที่ถูกกฎหมายอย่างทั่วถึง
-----------------------
กลุ่มประชาสัมพันธ์และเผยแพร่ สํานักโฆษก